[{"text_idx": "#000005", "text": "Venemaa inflatsioon vo\u0303ib ko\u0303igutada kru\u0308ptoraha turgu"}, {"text_idx": "#000007", "text": "Isegi kui inflatsioon ei meelita Venemaale ta\u0308iendavaid kru\u0308ptokaevurite arvutiparke, vo\u0303ivad olla riigi mo\u0303tetel muuta gaasi ja nafta eest tasumine va\u0308hemalt osaliselt kru\u0308ptorahapo\u0303hiseks kaugeleulatuvad tagaja\u0308rjed, leiab R2 tehnikakommentaaris Kristjan Port."}, {"text_idx": "#000009", "text": "Torni tipus po\u0303leb naftamaardlas leiduv gaas. Maailmapanga hinnangul on tegemist monumentaalse raiskamisega. Gaasil lastakse po\u0303leda, sest nafta ammutamise enam kui 160-aastase ajaloo jooksul on alati nii tehtud. Teisiso\u0303nu, nafta mu\u0308u\u0308mine on olnud sedavo\u0303rd kasumlik, et gaasiga pole tahetud tegeleda. Selle kasutuselevo\u0303tt ja transport eeldaks gaasitrassidele lisaks kohalike seaduste muutmist ja poliitilist tahet."}, {"text_idx": "#000011", "text": "Viimastel aastatel on keskkonna temaatikasse lisandunud kru\u0308ptoraha matemaatilisele kaevandamisele kasutatava elektrienergia tootmise saaste mo\u0303jud. Pelgalt bitcoin'ide kaevandamisele kasutatakse 0,5 protsenti maailmas kasutatavast elektrienergiast. Seda on umbes seitse korda rohkem Google teenuste aastasest elektritarbimisest. Google'i teenuseid kasutavad praktiliselt ko\u0303ik 4,6 miljardit interneti kasutajat, samas kui bitcoin'idel on 46 korda va\u0308hem ehk umbes 100 miljonit omanikku, kelle meeltes kru\u0308ptoraha va\u0308a\u0308rtus ka\u0308ib meeli erutavalt u\u0308les-alla."}, {"text_idx": "#000014", "text": "Edu puhul kavandatakse sama korrata veel Nigeeria, Argentiina, Guajaana ja Saksamaa maardlates. Keskne ajend ilmselt pole niivo\u0303rd soov osaleda kru\u0308ptovaranduse kaevandamises, vaid otsitakse lahendusi, kuidas saavutada 2030. aastaks Maailmapanga seatud eesma\u0308rk naftamaardlates gaasi po\u0303letamise lo\u0303petamiseks."}, {"text_idx": "#000015", "text": "Elu na\u0308itab, kuivo\u0303rd mo\u0303jutab taoline algatus kru\u0308ptoraha turgu. Looduse sa\u0308a\u0308stmise mo\u0303ttes olukord vist eriti ei muutu. Naftafirma ei muuda gaasi traditsiooniliseks rahaks, nagu tehakse seda mu\u0308u\u0308es naftat vo\u0303i gaasi reguleeritud maailmaturul. Energia vahetatakse ko\u0303veramat teed pidi la\u0308bi elektritootmise reguleerimata ja spekulatsioonidele rajatud va\u0308a\u0308ringu vastu. Seejuures paistab, et sel teel toodetud elekter on jaeturu jaoks liiga kallis."}, {"text_idx": "#000016", "text": "Isegi kui Exxon Mobili vo\u0303ib paigutuda kasutuna raisatud gaasi mu\u0308u\u0308davasse vormi pakendajate poolele, siis puhtalt kru\u0308ptorahaga rikastumisest motiveeritud arendajad on juba mo\u0303nda aega otsinud looduslikumaid energiaallikaid. Muu hulgas pu\u0308u\u0308takse kasutada maasu\u0308gavusest soojusenergiat pinnale kandvaid geotermilisi kuumaveeallikaid."}, {"text_idx": "#000017", "text": "Maailma suurimate naftavarudega rikkuses end puruvaeseks majandanud Venezuela pu\u0308u\u0308ab kru\u0308ptoraha \"petro\" abil ohjeldada hu\u0308perinflatsioonis ametliku rahana kasutatava bolivari po\u0308o\u0308rast va\u0308a\u0308rtuskadu. Erinevalt USA naftafirma soovile va\u0308hendada tootmises raiskamist, loodetakse Venetsueelas muuta maast ammutatav must kuld sirgjooneliselt inflatsioonikindlaks kru\u0308ptorahaks."}, {"text_idx": "#000018", "text": "Kehva majandusliku seisu to\u0303ttu meelitab odav elektrienergia hind riiki kru\u0308ptokaevurite arvutiparke. Oma ka\u0308itumise to\u0303ttu pole paariariigil palju valikuid ja ha\u0308das haaratakse ka ha\u0308lbelisest."}, {"text_idx": "#000019", "text": "Sama vo\u0303ib korduda Venemaal. Levivad kuuldused, et riigis vo\u0303idakse pangandusele seatud rahvusvahelise isolatsiooni leevendamiseks viia nafta ja gaasiga kauplemine va\u0308hemalt osaliselt kru\u0308ptorahapo\u0303hiseks. See oleks huvitav areng, kuna maavarad on olnud riigi peamised valuutaallikad."}, {"text_idx": "#000020", "text": "Samas on tegemist suure vastuoluga, sest riigi keskpanga hinnangul tuleks kru\u0308ptoraha ka\u0308itlus, sh kaevandamine riigis keelata. Vaid pa\u0308evad enne Ukraina ru\u0308ndamist esitas aga rahandusministeerium kru\u0308ptoraha kasutust ka\u0308sitleva seadusettepaneku. Selles vo\u0303etakse keskpangaga vo\u0303rreldes pehmem positsioon, mis keelaks ku\u0308ll kru\u0308ptorahasse investeerimine, aga lubaks kaevandamisel ja\u0308tkuda."}, {"text_idx": "#000021", "text": "Elektrienergias mo\u0303o\u0303detuna on Venemaa kru\u0308ptoraha kaevandamises maailmas kolmandal kohal. Sestap on Venemaal vo\u0303imalik Venetsueela stsenaariumi kordumine. U\u0308he reaktsioonina vo\u0303idakse 46 korda suurema, rahuarmastava ja kuritegevusega vo\u0303itleva maailma poolt pu\u0308u\u0308da kru\u0308ptorahast lahti saada. Liiga suure reisija to\u0303ttu seni investoritele po\u0303nevust pakkunud rahalaevuke upub."}, {"text_idx": "#000024", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000027", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000031", "text": "Isejuhtivad taksod on sattunud USA-s ku\u0308mnetesse avariidesse"}, {"text_idx": "#000036", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000046", "text": "Kristjan Port: milline firma on esimesena va\u0308a\u0308rt triljon dollarit?"}]